open-index/open-wikipedia-markdown huggingface dataset:
Kauhavan Wisa

**Kauhavan Wisa** (lyh. **KauWi**) on vuonna 1912 perustettu urheilun yleisseura. Sen nykyiset jaostot ovat hiihto, lentopallo, pesäpallo, salibandy, sulkapallo, suunnistus sekä yleisurheilu. Aikaisemmin seurassa on ollut myös muun muassa jääkiekko- ja jalkapallojaostot, mutta ne ovat irtautuneet nykyisin omiksi seuroiksi. Kauhavan Wisan puheenjohtajana toimii Sanna Peltoluhta. Vuonna 2007 Kauhavan Wisa järjesti 14–15-vuotiaiden yleisurheilun suomenmestaruuskilpailut. Wisa järjestää myös vuosittain kävely- ja ottelukarnevaalit. Kauhavan Wisa ja Lapuan Virkiä järjestivät Jukolan viestin vuonna 2024.

## Junioritoiminta

## Kuuluisia wisalaisia
*Jarkko Finni, kymmenottelija
*Tapio Kangasniemi, lentopallon kaksinkertainen Suomen mestari
*Antti Korkealaakso, aitajuoksija
*Olli Kunnari, lentopallon moninkertainen Suomen mestari
*Kalle Määttä, lentopallon moninkertainen Suomen mestari
*Pekka Toppari, entinen maajoukkuelentopalloilija

## Lähteet

## Aiheesta muualla
*Kauhavan Wisan kotisivut
Cuenca (Espanja)

**Cuenca** on kaupunki keskisessä Espanjassa Kastilia-La Manchan itsehallintoalueella. Se on myös Cuencan maakunnan pääkaupunki. Vuonna 2015 kaupungissa oli vajaat 56&nbsp;000 asukasta.

Kaupunki kuuluu UNESCOn maailmanperintöluettelon kohteisiin Espanjassa. Se on poikkeuksellisen hyvin säilynyt keskiaikainen linnoitettu kaupunki, jonka maurit perustivat Cordoban kalifaatin puolustamista varten. Kastilialaiset valtasivat sen 1100-luvulla ja rakensivat kuninkaallisia ja kirkollisia rakennuksia.

Kaupungin tunnetuimpia nähtävyyksiä ovat syvän jokiuoman laidalle rakennetut ”riippuvat talot” (esp. casas colgadas), alun perin 1200-luvulla rakennettu tuomiokirkko (Catedral de Santa María y San Julián) ja abstraktin taiteen museo (Museo de Arte Abstracto Español), jonka tilat sijaitsevat riippuvassa talossa. Kaupungissa on yksi Kastilia-La Manchan yliopiston kampuksista.

## Kuvagalleria


The river Jucar´s gorge from the Devil´s Window - Cuenca province - Spain - panoramio.jpg|Júcar-joki Cuencassa.
Cuenca, Spain - San Pablo Convent, etc..jpg|Cuenca 
Cuenca Catedral.JPG|Cuencan tuomiokirkko  
Cuenca Plaza mayor.JPG|**Plaza Mayor**, taustalla kaupungintalo 1700-luvulta.
Cuenca, Spain - Hanging houses (Casas Colgadas).jpg|Riippuvia taloja (**Casas Colgadas**)
Convento de San Pablo.JPG|Etualalla **Puente de San Pablo** (1902), taustalla **Convento de San Pablo** (luostari 1500-luvulta).
007245 - Cuenca (8669709858).jpg|**Parador de Cuenca**. Entisen luostarin tiloissa toimii *parador* (hotelli). 
Cuenca Ermita de las angustias.JPG|**Ermita de Nuestra Señora de las Angustias**. Barokkityylinen eremitaasi 1600-luvulta.
WLM14ES - 04072010 132750 B 7074 - .jpg|**Torre de Mangana** on 1500-luvulta.
Museo de Arte Abstracto Cuenca.jpg|**Museo de Arte Abstracto Español de Cuenca**



## Lähteet
*spain.info: Cuenca  
*Fundación Turismo de Cuenca  **Arkistolinkki**
*Museo de arte abstracto Español en Cuenca &bull; Fundación Juan March  

### Viitteet

## Aiheesta muualla

* Kaupungin verkkosivut
Rake (pokeri)

**Rake** on pokeritermi, joka tarkoittaa kasinon ottamaa osuutta jokaisesta pelatusta kädestä. Jokainen pokerihuone ottaa pienen osan potista (yleisimmin 5%) joka muodostaa varsinkin nettipokerihuoneiden tuloista lähes kaiken. Yhden käden rake on useimmiten rajoitettu maksimissaan valuutasta ja pelin arvosta riippuen 3-5 dollariin. Pienellä summalla pelattavat pöydät pitävät rakeja joiden maksimi on jopa alle dollarin. 

Aktiiviset ja kovatasoiset pokerin pelaajat maksavat raken muodossa jopa satoja tuhansia euroja vuodessa. Esimerkkinä George "Jorj95" Lind III, joka on lähes 15,000,000 VPP-pisteen keräämisellä maksanut rakea kaiken kaikkiaan (vuoden 2014 maaliskuuhun mennessä) noin 2,700,000 dollaria PokerStarsille. 

Moni pokeripalvelu on keventänyt omia raken sääntöjään. Usein yhteiskorteilla pelatuissa korttipeleissä, kuten Texas hold'em, ei rakea oteta ellei peli pääse floppiin asti, eli ensimmäisiin yhteiskortteihin.

Raken laillisuus vaihtelee maittain. Monet maat kieltävät raken ottamisen, ellei pelin järjestäjällä ole erillistä uhkapelilupaa. Suomessa valtion uhkapelimonopoli kattaa myös raken käytön. Rahallisia pokeriturnauksia saa järjestää vain Casino Helsinki.

## Mekanismit

Pokerihuoneilla on monta keinoa kerätä rakea. Seuraavassa on lueteltu yleisimmät keinot.

** Pot Rake **

Pot Rake on prosentuaalinen osuus jaetun käden arvosta. Pot Rake on yleisin käytetty raken muoto.

** Dead Drop **

Jakajan kohdalla oleva pelaaja maksaa jokaisella alkavan käden raken. Summa otetaan ennen kuin kortit jaetaan.

** Turnausmaksut **

Turnausmaksut ovat nimensä mukaisesti käytössä vain turnauksissa ja kattavat turnaukset kulut ja palkintopotit. Pelaajien määrä ratkaisee kokonaissumman ja näin myös yleensä turnauksen palkinnotkin.

** Jäsenmaksu **

Jotkut kasinot käyttävät raken keräämiseksi vain erillistä kuukausittaista jäsenmaksua. Tämä menetelmä suosii erittäin aktiivisia pelaajia, sillä maksettu summa ei riipu pelien määrästä.

** Rake-vapaa **

Jotkut nettikasinot käyttävät pelipöytiä joissa ei ole rakea ollenkaan. Niiden rahoitusajatus on vain tuottaa sivustolle liikennettä ja mainostajia. Näin kulut saadaan katettua muita keinoja käyttäen.

## Lähteet
Sigmaringen

**Sigmaringen** on Saksan kaupunki Baden-Württembergin osavaltion eteläosassa. Se on Sigmaringenin piirikunnan hallinnollinen keskus. Sigmaringen rajoittuu pohjoisessa Winterlingeniin (Zollernalbkreis) ja Veringenstadtiin, idässä Bingeniin, Sigmaringendorfiin ja Scheeriin, etelässä Mengeniin, Krauchenwiesiin, Inzigkofeniin ja Meßkirchiin sekä lännessä Leibertingeniin, Beuroniin ja Stetten am kalten Marktiin.

Kaupungissa oli kesäkuun 2022 lopussa 17&nbsp;730 asukasta, ja sen pinta-ala on 92,9 neliökilometriä.

## Historia
Sigmaringen sijaitsee Schwabenin historiallisella alueella. Laizin kaupunginosasta on löydetty jälkiä uurnakenttäkulttuurin ajalta vuosilta 1000–500 eaa. Myös Hallstattin kulttuurin aikaisia löytöjä on tehty. Varhaisin kirjallinen maininta Sigmaringenista on vuodelta 1077. Virallisesti kaupunki perustettiin 1250. Vuosina 1576–1850 Sigmaringen oli Hohenzollern-Sigmaringen-ruhtinaskunnan pääkaupunki ja Hohenzollern-Sigmaringenin ruhtinaan asuinpaikka. Vuonna 1850 Sigmaringenin alueesta tuli osa Preussiin kuulunutta Hohenzollernin provinssia. Ranskassa toisen maailmansodan aikaan istunut Vichyn nukkehallitus pakeni Saksaan ja istui Sigmaringenissa lokakuusta 1944 huhtikuuhun 1945. Myös kirjailijat Céline, Lucien Rebatet ja Roland Gaucher pakenivat Sigmaringeniin. Vuodesta 1972 kaupunki on ollut Sigmaringenin piirikunnan hallinnollinen keskus.

Sigmaringenin linnan (*Schloss Sigmaringen*) historia ulottuu 1000-luvulle. Linnasta on maininta vuodelta 1077 Rudolf von Schwabenin epäonnistuneen valloitusyrityksen yhteydessä. Kolmikymmenvuotisen sodan aikana vuonna 1632 linnaa hallitsivat lyhyen aikaa ruotsalaiset. Linna on suojelukohde ja se tunnetaan paitsi mahtailevista saleistaan myös huomattavasta asekokoelmastaan. Vuosina 1756–1763 rakennettiin barokkikirkko *Stadtpfarrkirche St. Johann Evangelist*, jossa on muun muassa Sigmaringenissa syntyneen taidemaalari Andreas Meinrad von Owin (1712–1792) töitä.
 
## Talous
Sigmaringenin alueen merkittäviin työnantajiin kuuluu sairaanhoitopalveluja tarjoava *Kliniken Landkreis Sigmaringen GmbH*. Työntekijöitä on noin 1&nbsp;200. Kaupungin lukuisiin oppilaitoksiin kuuluu muun muassa *Hochschule Albstadt-Sigmaringen*.

## Liikenne
Rautatiet Ulmista Donaueschingeniin ja  Tübingenista Aulendorfiin risteävät Sigmaringenissa. Etäisyys Ulmin rautatieasemalta Sigmaringenin asemalle on 92,6&nbsp;km ja Tübingenistä vastaavasti 87,5&nbsp;km. Sigmaringenin tuntumassa risteävät valtatiet (*Bundesstraße*) B 32 Hechingenistä Ravensburgiin sekä B 313 Reutlingenista Bodenjärvelle. Kaupungissa aloitettiin paikallisbussiliikenne 1992 ensimmäisten saksalaisten pikkukaupunkien joukossa. 

## Kirjallisuutta
*Genzmer, Walther (Hrsg.): Die Kunstdenkmäler Hohenzollerns. Band 2: Kreis Sigmaringen, W. Speemann, Stuttgart 1948.
*Schmitt, Günter: Sigmaringen. In: Ders.: Burgenführer Schwäbische Alb. Band 3: Donautal. Wandern und entdecken zwischen Sigmaringen und Tuttlingen. S. 41–62. Biberacher Verlagsdruckerei. Biberach 1990. 

## Lähteet

## Aiheesta muualla

*Kaupungin verkkosivusto
Hell’s Kitchen (Manhattan)

**Hell’s Kitchen** on kaupunginosa Manhattanin saaren länsiosassa New Yorkin kaupungissa Yhdysvalloissa. Kaupunginosa kuuluu Manhattan Community District 4:ään. Alueen keskiluokkaistumisen myötä kaupunginosa nimettiin 1960-luvulla **Clintoniksi**; nimi johdettiin alueen länsilaidalla sijainneesta DeWitt Clinton -puistosta. Hell’s Kitcheniä rajaavat 30th ja 59th Street, 8th Avenue ja Hudsonjoki.

Alueella oli synkkä maine 1990-luvulle asti. Siellä oli varastoja, sairaaloita ja liikennevarikoita, ja se oli alamaailman suosiossa. Alue on sittemmin siistiytynyt, ja siellä on muun muassa paljon etnisiä ravintoloita.

## Tunnettuja asukkaita

* Alicia Keys
* Josh Peck
* Mario Puzo
* George Raft
* Sylvester Stallone
* Bruce Willis

## Lähteet

## Aiheesta muualla
Ylivieskan vaakuna

**Ylivieskan vaakuna** on Ylivieskan kaupungin tunnus. Vaakunan aiheena on heraldisoitu kunnan nimen alkukirjain.

Vaakunan selitys on ”hopeakentässä, sininen apilapäinen haaruristi.” Vaakunan on suunnitellut Ahti Hammar, ja Ylivieskan kunnanvaltuusto hyväksyi sen kokouksessaan 5. huhtikuuta 1955. Sisäasiainministeriö vahvisti vaakunan käyttöön 20. kesäkuuta samana vuonna.

## Lähteet
* 
*
Vatsakalvo

**Vatsakalvo** () on vatsaontelossa oleva sileäpintainen yksinkertaisesta levyepiteelistä ja sidekudoksesta muodostunut kalvo. Sen tehtävänä on kiinnittää vatsaontelon elimet ympäristöönsä ja vähentää vatsaontelossa olevien elimien liikkeestä aiheutuvaa kitkaa. Vatsakalvo on kahdesta lehdestä muodostunut pussi, jonka ulompi lehti () kiinnittyy vatsaontelon seinämiin ja sisempi lehti () ympäröi osaa vatsaontelon elimistä. Peritoneumin lehtien väliin jäävää tilaa kutsutaan vatsakalvononteloksi eli peritoneumonteloksi (). Miehillä vatsakalvonontelo on umpinainen, mutta naisilla siitä on yhteys munanjohdinten onteloon. Vatsakalvon lehtien välissä on pieni määrä nestettä, jonka tehtävänä on vähentää vatsakalvon lehtien välistä kitkaa.

## Elinten suhde vatsakalvoon
Vatsaontelon ja pelviksen eli lantion elimet luokitellaan *intraperitoneaalisiksi*, *extraperitoneaalisiksi* ja *infraperitoneaalisiksi* sen mukaan miten ne sijaitsevat suhteessa vatsakalvoon.

**Intraperitoneaaliset elimet** sijaitsevat vatsaontelon sisällä. Ne ovat joka puolelta *peritonium visceraliksen* ympäröimiä, mutta yhteydessä vatsaontelon seinämiin esimerkiksi suoliliepeen tai muun rakenteen avulla. Intraperitoneaaliset elimet pääsevät liikkumaan jonkin verran vatsaontelossa. Niitä ovat:
* mahalaukku
* ohutsuoli
* perna
* maksa
* sappirakko
* umpisuoli ja umpilisäke
* pohjukaissuolen yläosa
* paksusuolen poikittainen osa sekä sigmasuoli
* kohtu, munasarjat ja munanjohtimet

**Retroperitoneaaliset elimet** sijaitsevat vatsakalvonontelon posteriorisella eli takapuolella, vatsaontelon takaseinämässä. Ne eivät pääse juurikaan liikkumaan. Vatsakalvo peittää niiden anteriorista laitaa. Niitä ovat:
* munuaiset
* lisämunuaiset
* kohdunkaula
* haima
* pohjukaissuoli lukuun ottamatta sen yläosaa
* peräsuolen ylin 2/3 osa

**Infraperitoneaaliset elimet** sijaitsevat vatsakalvonontelon kaudaali- eli hännänpuolella, lantio-ontelossa. Peritoneum peittää niitä vatsakalvonontelon puolelta. Niitä ovat:
* virtsarakko
* eturauhanen ja rakkularauhaset
* emätin ja kohdunkaula
* peräsuolen alin 1/3 osa

## Vatsapaidat

Vatsakalvo muodostaa vatsaontelon elinten väliin ison ja pienen vatsapaidan. Iso vatsapaita () riippuu suoliston edessä. Se kiinnittyy paksusuolen poikittaiseen osaan ja mahalaukun isoon kaarrokseen. Isossa vatsapaidassa on runsaasti rasvakudosta. Pieni vatsapaita () yhdistää maksan ja mahalaukun pienen kaarroksen.

## Lähteet
Ympäristökampanja

**Ympäristökampanja** on joukko toimenpiteitä, joiden tavoitteena on aikaansaada ympäristöystävällinen muutos. Kampanja on tietyn ajan kestävä tiettyyn teemaan ja maantieteelliseen alueeseen keskittyvä vaikuttamishakuinen toimenpide, johon yleensä liittyy tiedottamista, tapahtumia ja toimintaa kohdeyleisölle. Kohdeyleisö voi olla tarkkaan tai laajasti määritetty joukko ihmisiä. Ympäristökampanja keskittyy valittuun ympäristöteemaan, johon tiedotus, tapahtumat ja toiminta liittyvät. 

Ympäristökampanjoita toteuttavat monet tahot: yksityiset ihmiset, järjestöt, valtiolliset toimijat, yritykset ja yhteisöt. Kampanjoiden sisältö, tavoitteet ja resurssit vaihtelevat ratkaisevasti. Ympäristökampanjoita voidaan tehdä myös viherpesun (greenwash) toivossa, lähinnä rakentamaan vihreämpää imagoa.

WWF ja Greenpeace ovat tunnettuja ympäristön puolesta globaalisti kampanjoivia järjestöjä, joiden kampanjat ovat usein laajamittaisia ja tarkkaan suunniteltuja. Tällaiseen ympäristökampanjaan kuuluu organisaation koko kampanjaohjelman suunnittelu globaalilla tasolla. Jokaisella ympäristöteemalla on oma kampanjastrategia ja yleensä globaali kampanjatiimi mukaan lukien vapaaehtoiset avustajat ja aktivistit. Kampanja koostuu tieteellisestä tutkimuksesta, poliittisesta vaikuttamisesta, viestinnästä, tapahtumista ja/tai toiminnasta. Usein kampanjan tavoitteena on vaikuttaa kansalaisten mielipiteisiin ja käyttäytymiseen, poliittiseen päätöksentekoon ja lainsäädäntöön sekä yritysten toimintaan. 

Modernit ympäristökampanjat kasvoivat laajamittaisiksi 1960-luvulla, jolloin ensin yksittäiset henkilöt ja myöhemmin laajemmat kansanjoukot alkoivat kyseenalaistamaan modernia elämäntapaa, kuluttamista ja huolestumaan ympäristön saastumisesta. Tavallisten kansalaisten huolesta kasvaneet tapahtumat kasvoivat kansanliikkeiksi eri ympäristöteemojen puolesta. 

Tunneituista ympäristöjärjestöistä Greenpeace syntyi Kanadassa 1971 protestina Yhdysvaltain Alaskassa tekemiä ydinkokeita vastaan. Kampanja valaanpyyntiä vastaan alkoi myös 70-luvulla. Idea WWF:stä sai alkunsa vuonna 1960 englantilaisen liikemies Victor Stolan ehdottaessa kirjeitse Julian Huxleylle varojen keräämistä Afrikan luonnon suojeluun. 1970-luvulla käynnistyi mm. WWF:n ensimmäinen sademetsäkampanja, jolla kerätyin varoin monista Keski-Afrikan, Kaakkois-Aasian ja Latinalaisen Amerikan sademetsäalueista tehtiin suojelualueita.
Kuno Klemm

**Kuno Klemm** (5. maaliskuuta 1888 – 1945) oli saksalainen kenraalimajuri toisen maailmansodan aikana. Hän oli syntynyt Lauenburgissa Saksassa. Hän liittyi keisarillisen Saksan armeijaan huhtikuussa 1908, ja palveli 82. jalkaväkirykmentissä. Toisen maailmansodan alkaessa hänet ylennettiin everstiksi, ja hän komensi tuolloin Wehrmachtin 374. jalkaväkirykmenttiä.  Hänet ylennettiin kenraalimajuriksi 1. lokakuuta 1943. Hän tuolloin 75. jalkaväkirykmentin komentaja. Hänet siirrettiin miehitettyyn Norjaan marraskuussa 1944 sotavankileirin komendantiksi. Hän teki itsemurhan Oslossa vuonna 1945, Josef Terbovenin ja Wilhelm Rediessin tapaan.

## Aiheesta muualla
*http://www.geocities.com/~orion47/WEHRMACHT/HEER/Generalmajor2/KLEMM_KUNO.html
Henrik Lilius (toimitusjohtaja)

**Henrik August Kasimir Lilius** (1. elokuuta 1921 Helsinki – 26. maaliskuuta 2014 Helsinki) oli Tamfeltin (entinen Tampereen Verkatehdas) toimitusjohtaja vuosina 1956–1985 ja suomalaisen tekstiiliteollisuuden keskeinen vaikuttaja. Koulutukseltaan hän oli diplomi-insinööri. Hänen aikanaan Tamfelt kansainvälistyi ja sen painopiste siirtyi villateollisuudesta konehuopatuotantoon, jota edesauttoi Suomen metsäteollisuuden voimakas kasvu 1950-luvulla.

Tehdas toimi vielä Liliuksen aikana pääasiallisesti Tammerkoskella (vuoteen 1975) ennen siirtymistään uuteen tehtaaseen Tampereen Hankkioon. Yritys ehti myös kokea hänen aikanaan nimen muutoksen perinteisestä Tampereen Verkatehdas Oy – Tammerfors Klädesfabriks Ab (1797) nimestä Tamfeltiksi.

Liliuksen veli oli poliitikko Patrik Lilius.

## Katso myös
*Lilius (suku)

## Lähteet
Alexandros Souflas

**Alexandros Souflas** (s. 10. elokuuta 1988) on suomalais-kreikkalainen jalkapalloilija, jonka seura on Kreikan Superliigan Atromitos FC. Hän teki debyyttinsä liigassa kaudella 2006–2007.

Souflas on myös edustanut Suomea nuorten maajoukkueissa, viimeksi alle 20-vuotiaiden maajoukkueessa.

## Aiheesta muualla
* Souflas Atromitos FC:n sivuilla
* Souflas euro.de sivustolla
* "Souflas pitää Kreikkaa erinomaisena paikkana kehittyä"
Ted Sator

**Ted Sator** (s. 18. marraskuuta 1949 New Hartford, New York, Yhdysvallat) on yhdysvaltalainen jääkiekkovalmentaja.

Satorin pelaajaura ei ollut kovinkaan pitkä. Hän pelasi kaksi kautta NCAA-yliopistosarjan Bowling Greenin joukkueessa. Vuonna 1973 Satorin pelaajaura päättyi Eastern Hockey League -sarjan Long Island Ducks -joukkueessa.

Sator nousi NHL-valmentajaksi vuonna 1983 Philadelphia Flyersissa. Kaudeksi 1985–1986 Satorista tehtiin New York Rangersin päävalmentaja toimittuaan edelliskautena Mike Keenanin apulaisena. Loistavasti sujunut kausi nosti odotuksia jatkosta, mutta kauden 1986–1987 surkea aloitus johti Satorin potkuihin. Seuraavana vuonna Buffalo Sabres palkkasi Satorin. Tämä luotsasi Buffalon kahdesti pudotuspeleihin, joissa kuitenkin joukkue putosi ensimmäisellä kierroksella. Sator vapautettiin tehtävistään vuonna 1989.

Buffalon potkujen jälkeen Sator toimi apulaisvalmentajana Boston Bruinsissa, St. Louis Bluesissa, Hartford Whalersissa ja Vancouver Canucksissa. Vuodet 1997–2002 hän valmensi ECHL-joukkue New Orleans Brassia.

Sator on valmentanut myös Elitserienissä ja SM-liigassa, jossa toimi kahden kauden ajan Bluesin luotsina. Tämän jälkeen hän on valmentanut Slovenian maajoukkuetta ja viimeksi Itävallan pääsarjassa pelaavaa unkarilaisjoukkuetta Alba Volán Székesfehérvária.
Mike Ridley

**Michael Owen Guy Ridley** (s. 8. heinäkuuta 1963 Winnipeg, Manitoba, Kanada) on kanadalainen entinen jääkiekkoilija.

## Ura

Ridleyn ura oli vaikeuksissa juniorisarjoissa, kun James Patrickin taklauksen johdosta hänen jalkansa murtui ja myöhemmin hän mursi myös solisluunsa. Hänestä ei enää 19-vuotiaana uskottu tulevan NHL-pelaajaa ja hän pelasi yhden kauden kakkostason nuorisokiekkoa. Kaudeksi 1983–1984 Ridley siirtyi Manitoban yliopiston joukkueeseen, jossa hän teki läpimurtonsa. Hänet valittiin ensimmäisellä kaudellaan Kanadan parhaaksi yliopistopelaajaksi ja seuraavalla kaudella hän mahtui vielä tähdistökentälliseenkin.

Koska Ridleyn taidot tulivat esille melko myöhäisessä vaiheessa, häntä ei ole ikinä varattu NHL:ään. New York Rangers teki Ridleyn kanssa sopimuksen kaudeksi 1985–1986 joukkueen kakkosvalmentajan suosituksesta. Tulokaskaudellaan Ridley iski heti 65 pistettä ja mahtui NHL:n tulokaskentälliseen. Seuraavalla kaudella hänet kuitenkin kaupattiin Washington Capitalsiin yhdessä Bob Crawfordin ja Kelly Millerin kanssa vaihdossa Bob Carpenteriin ja toisen kierroksen varausoikeuteen.

Washingtonissa Ridley pelasi seitsemän kokonaista kautta ja loi uraa tasaisen varmana pistemiehenä. Hänen uransa paras kausi on 1988–1989, jolloin hän teki piste- (89) ja maaliennätyksensä (41). Hänet valittiin myös . Kauden 1993–1994 jälkeen Ridley kaupattiin Toronto Maple Leafsiin Rob Pearsonista. Toronton valmentaja Pat Burns ei kuitenkaan pitänyt Ridleyn pehmeästä pelityylistä ja tämä kaupattiin heti seuraavana kesänä Vancouver Canucksiin vaihdossa kovaotteisemmasta Sergio Momessosta.

Vancouverissa Ridleyn ura tuli päätökseen. Kausi 1995–1996 oli Ridleylle vaikea, sillä hän kärsi selkävaivoista, eikä pystynyt pelaamaan kuin 37 ottelua. Seuraavaksi kaudeksi Ridley palasi Vancouveriin, mutta lopetti uransa kesällä 1997. Hän pelasi kuitenkin vielä neljä ottelua seuraavalla kaudella IHL-liigan Manitoba Moosessa.

## Lähteet
*Legends of Hockey - Mike Ridley
Elizabeth Daily

**Elizabeth Ann Guttman** (s. 11. syyskuuta 1961 Los Angeles, Kalifornia) on yhdysvaltalainen laulaja, näyttelijä ja lauluntekijä, joka tunnetaan paremmin nimillä E.G. Daily, sekä Elizabeth Daily.

Hänet tunnetaan erityisesti äänirooleistaan animaatiosarjoissa Tehotytöt ja Ipanat. Daily aloitti näyttelijän uransa 1970-luvun lopulla ja on toiminut myös laulajana vuodesta 1985 lähtien.

Hän on julkaissut kolme levyä vuosina 1985, 1989 ja 1999.

## Diskografia
### Albumit
* Wild Child (1985)
* Lace Around the Wound (1989)
* Tearing Down the Walls (1999)
* Changing Faces (2008)

### Singlet
* Say It, Say It (1986)
* Love in the Shadows (1986)
* Mind over Matter (1987)
* Some People (1989)
* This Time (1990)
* Don't Even Care (1999)
* Breath of Heaven (1999)
* Changing Faces (2003)
* Beautiful (2008)
* Somebody's Loving You (2010)
* So Pretty (2018)

## Aiheesta muualla
* 
* Voice Chasers
Tiger of Sweden

Tiger of Sweden on valmisvaatteisiin, jalkineisiin ja asusteisiin erikoistunut tukholmalainen muotitalo. Vuonna 1903 perustetun yrityksen käsityöperinteet ovat vahvat. 

Alun perin yritys valmisti miesten valmispukuja, ja nykyään se suunnittelee vaatteita sekä miehille että naisille. Tuotteita myydään ympäri Eurooppaa, Pohjois-Amerikkaa ja Etelä-Afrikkaa.

## Historia
Yrityksen perustivat Ruotsin Uddevallassa vuonna 1903 Marcus Schwarzman ja Hjalmar Nordström. Yritys tunnettiin aluksi nimellä Schwarzman & Nordström. Perustajat toivat valmispuvun idean Ruotsiin ja tekivät siten puvusta kaiken kansan vaatteen. 

1920-luvulla yritys lanseerasi Tiger-nimisen pukumalliston, josta tuli niin suosittu, että yrityksen nimeksi vaihdettiin Tiger of Sweden. 1930-luvulla yrityksestä tuli Pohjois-Euroopan suurin muotimerkki, joka kasvoi nopeasti ja valmisti yli 140 000 pukua vuodessa. Kansainvälistymisen Tiger of Sweden aloitti 1960-luvulla, kun se laajensi toimintaansa Isoon-Britanniaan ja Yhdysvaltoihin. Vuosien menestyksekkään kasvun jälkeen yritys lanseerasi ensimmäisen naistenvaatemallistonsa 1990-luvulla. 

Vuonna 2019 Tiger of Swedenin toimitusjohtajaksi nimitettiin Linda Dauriz, ja vuoden 2020 alussa Bryan Conwaystä tuli yrityksen muotoilujohtaja. Tällä hetkellä Conway toimii yrityksen luovana johtajana.

## Tuotteet
Tiger of Swedenin valikoimassa on miesten ja naisten valmisvaatteita, jalkineita ja asusteita. Tukholman studiossa suunnitellaan neljä mallistoa vuodessa. 

Vuonna 2021 Tiger of Sweden lanseerasi Lontoon muotiviikolla ensimmäisen unisex-pukunsa, jonka valmistuksessa on käytetty kestävän kehityksen mukaisia materiaaleja, somisteita ja värjäystekniikoita.

## Myymälät
Tiger of Swedenillä on tällä hetkellä yli 10 000 toimipistettä Euroopassa, Pohjois-Amerikassa ja Etelä-Afrikassa. Lippulaivamyymälät sijaitsevat Tukholmassa, Kööpenhaminassa, Lontoossa, Pariisissa ja Berliinissä.

## Lähteet

*Tiger of Sweden - Pukeudu.fi

*Tiger of Sweden
Topi Ruotsalainen

**Topi Ruotsalainen** (s. 20. marraskuuta 1979 Kuopio) on suomalainen taidemaalari. Hänet tunnetaan erityisesti taidokkaana ihmisten kuvaajana, ja hänen teostensa aiheena on useimmiten ihmisryhmät. Koulutukseltaan Ruotsalainen on sekä taiteen maisteri Taideteollisesta korkeakoulusta (2005) että kuvataiteiden maisteri Kuvataideakatemiasta (2008).

Näyttelyitä Ruotsalainen on pitänyt muun muassa Mäntyharjun Taidekeskus Salmelassa (2007,2008), Galleria Heinossa (2010,2013,2016), Heinolan Taidekeskus Ihanassa (2006), Helsingin Galleria Katariinassa (2007) sekä Galerie Oljemarkissa (2005). Ulkomailla hänen töitään on ollut esillä muun muassa Lontoon Royal Academy Schools galleriassa (2007) sekä New Yorkin Trygve Lie Galleryssa (2006).

Topi Ruotsalainen on valittu vuonna 2008 Taidekeskus Salmelan vuoden nuoreksi taiteilijaksi, ja hänen töitään on oli myös esillä Salmelan vuoden 2008 kesänäyttelyssä. Topi Ruotsalainen on Helsingin taiteilijaseuran jäsen sekä Taidemaalariliiton jäsen.

Taidemaalauksen ohessa Topi Ruotsalainen soittaa ja laulaa Mount Fool -nimisessä roots-yhtyeessä.

## Lähteet

## Aiheesta muualla
* Topi Ruotsalaisen kotisivut
* Mount Fool -yhtyeen kotisivut
* Savon Sanomat 24.3.2014
Michael J. Bloomfield

**Michael John "Bloomer" Bloomfield** (s. 16. maaliskuuta, 1959) Yhdysvaltalainen astronautti, joka on osallistunut kolmelle sukkulalennolle.

Bloomfield on kotoisin Lake Fentonista, Michiganista. Hän suoritti alemman korkeakoulututkinnon Yhdysvaltain ilmavoimien akatemiassa ja sai hävittäjälentäjäkoulutuksen F-15- ja F-16-konetyypeille. Vuonna 1994 Bloomfield suoritti maisterin tutkinnon Old Dominion Universityssä.

Ensimmäisellä sukkulalennollaan Bloomfield toimi ohjaajana (STS-86) vuonna 1997, jolloin hän telakoi sukkulan MIR-avaruusasemaan. Samana vuonna hän toimi pilottina myös lennolla STS-97 ja vuonna 2000 komentajana lennolla STS-110. Molemmat lennot päättyivät Kansainväliselle avaruusasemalle.

Bloomfield toimi apulaispäällikkönä lentohenkilökunnalle NASAn Johnson Space Centerssä vuodesta 2006 kesäkuuhun 2007, jolloin hän erosi NASAn palveluksesta.

## Aiheesta muualla
* NASA Biography
* Spacefacts biography of Michael J. Bloomfield
Milko Kelemen

**Milko Kelemen** (30. maaliskuuta 1924 – 8. maaliskuuta 2018) oli kroatialaissyntyinen säveltäjä. Hän opiskeli muun muassa Pariisissa Olivier Messiaenin ja Freiburgissa Wolfgang Fortnerin johdolla. 

Kelemenille on myönnetty Bundesverdienstkreuz, Jugoslavian suuri valtiopalkinto, Bonnin Beethoven-palkinto (1963) ja Ordre des Arts et des Lettres'n ritarius. Hänen tärkein kustantajansa on Sikorski; teosten joukossa on *Salut au Monde* (1996).

## Lähteet
Elaine Kellett-Bowman

**Mary Elaine Kellett-Bowman** (8. heinäkuuta 1923 – 4. maaliskuuta 2014) oli brittiläinen Konservatiivipuolueen poliitikko. Hän kouluttautui juristiksi.

Kellett-Bowman istui parlamentin jäsenenä Lancasterista vuosina 1970–1997. Hän oli myös europarlamentaarikkona vuosina 1975–1984.

Kellett-Bowmanilla oli neljä lasta ensimmäisen miehen kanssa. Tämän kuoltua hän meni uusiin naimisiin poliitikko Edward Kellett-Bowmanin kanssa.

## Lähteet
George E. Killian

**George E. Killian** (6. huhtikuuta 1924 Valley Stream, New York – 7. joulukuuta 2017 Glendale, Arizona) oli huomattava yhdysvaltalainen urheiluvaikuttaja. Hän toimi Kansainvälisen opiskelijaurheiluliiton (FISU) puheenjohtajana 1999–2011.

Killian syntyi Valley Streamissa, New Yorkin osavaltiossa, ja valmistui Ohio Northern Universitysta sekä Buffalon yliopistosta.

Killian työskenteli high school- sekä yliopistokoripallojoukkueiden valmentajana ja eteni lopulta FIBA:n johtoon (1990–1998). Hän oli Kansainvälisen olympiakomitean jäsenenä. Työstään valmentajana hän pääsi vuonna 2000 Women’s Basketball Hall of Fameen Knoxvillessä, Tennesseessä.

## Lähteet
Celebesinparatiisimonarkki

**Celebesinparatiisimonarkki** (*Eutrichomyias rowleyi*) on äärimmäisen uhanalainen endeemisenä Indonesiassa Sangihen saarella elävä lintu.

Kooltaan celebesinparatiisimonarkki on noin 18&nbsp;cm. Väritykseltään lintu on vatsastaan vaaleansininen ja selkä ja pää ovat hieman tummemman siniset. Myös nokan väri on sininen. Pyrstön alapuolen höyhenet ovat tuhkanharmaat. Laji muistuttaa hieman sinimonarkkia, mutta on tätä suurempi eikä celebesinparatiisimonarkilla ole mustia alueita otsassa ja kurkussa. Lajin äänet ovat äänekkäät *tuk*, *step step* ja tyypillisimmin *chewt chewt* -äänet.

Celebesinparatiisimonarkit elävät useimmiten vanhoissa metsissä ja metsäisissä laaksoissa. Lintu käyttää ravintonaan hyönteisiä. Kannan kooksi arvioidaan 19–135 yksilöä. Suurin lajiin kohdistuva uhka on metsien hakkaaminen maanviljelysmaaksi. Pienempi uhka on lajin metsästys kauniin höyhenpuvun takia.

## Lähteet
Mari Järvenpää

**Mari Johanna Järvenpää** (s. 29. marraskuuta 1981 Kaustinen) on suomalainen yleisurheilija. Järvenpään päälajeja ovat 800 metrin juoksu ja 1&nbsp;500 metrin juoksu, mutta hän on osallistunut myös 400 metrille ja 3&nbsp;000 metrin juoksukilpailuihin.

Vuoteen 2005 asti Järvenpään juoksuvalmentajana toimi Timo-Jaakko Puronaho, vuosina 2005–2009 Jukka-Pekka Puumalainen ja vuodesta 2010 lähtien Maria Paczos-Czakon. Järvenpää edusti Kaustisen Pohjan-Veikkoja vuoteen 1999 asti ja Kokkolan Veikkoja vuodesta 2000 lähtien. 

Mari Järvenpään kaksoissisko Minna Järvenpää juoksee myös kilpaa, päälajeinaan 400, 800 ja 1&nbsp;500 metriä.

## Saavutukset
Järvenpää on voittanut Suomen mestaruudet Kalevan kisoissa 800 metrillä vuosina 2004, 2006, 2007, 2008 ja 2010 sekä 1&nbsp;500 metrillä vuosina 2007, 2008 ja 2009. Lisäksi hänellä on kolme hopeaa ja yksi pronssi 1&nbsp;500 metriltä, kaksi hopeaa ja yksi pronssi 800 metriltä sekä yksi hopea 400 metriltä. Yleisurheilun Suomi–Ruotsi-maaotteluissa Järvenpää edusti Suomea ensimmäisen kerran 1998. Hän on voittanut maaottelussa 800 metriä vuonna 2005 ja 1&nbsp;500 metriä vuosina 2007, 2008 ja 2009.

Maaliskuulla 2008 kilpailluissa sisäratojen MM-kilpailuissa Järvenpää juoksi 1 500 metrin Suomen ennätyksen 4.13,24, mutta karsiutui loppukilpailusta. Aikaisempi, Monika Kinnusen juoksema ennätys oli 16 vuoden takaa.

## Henkilökohtaiset ennätykset

* 400 metriä 54,65 (2005)
* 800 metriä 2.02,74 (2004)
* 1&nbsp;500 metriä 4.10,33 (2007), sisäradoilla 4.13,24 (2008)
* 3&nbsp;000 metriä 9.17,27 (2008)

## Lähteet
* 

### Viitteet
Ipanat

**Ipanat** () on yhdysvaltalainen Emmy-palkittu animaatiosarja, jonka tuotti Klasky Csupo. Sarjaa esitettiin ensi kerran Yhdysvalloissa Nickelodeonilla vuosina 1991–1994, jonka jälkeen siitä tuotettiin lisää jaksoja menestyksen myötä. Uudet jaksot esitettiin vuosina 1997–2004. Suomessa sarjaa esitti Yle TV1. Sarja kertoi siitä, kuinka vauvat ja lapset näkivät ja kokivat ympärillään tapahtuvat asiat.

Ipanoista tuotettiin myös kaksi elokuvaa, *[[Ipanat (elokuva)|Ipanat]]* (1998) ja *[[Ipanat Pariisissa]]* (2000). Sarjan loputtua siitä tuotettiin myös spin-off sarja All Grown Up, jossa kaikki hahmot ovat noin yhdeksän vuotta vanhempia.

## Juoni

Sarjassa keskityttiin erityisesti päähahmon Tommin sekä hänen ystäviensä Jaskan, Vilin, Lillin, Kitin ja veljensä Niilon seikkailuihin. He kykenevät kommunikoimaan toistensa kanssa vauvojen kielellä, jota aikuiset eivät ymmärrä. Vauvat pääosin ymmärtävät aikuisten puhetta, mutta käsittävät esimerkiksi vertauskuvallista puhetta väärin. Mukana ovat myös kolmevuotiaat Annika ja Susa, jotka kykenevät kommunikoimaan sekä aikuisten että vauvojen kanssa. Annika käyttää usein etuaan hyväksi manipuloidessaan jompiakumpia eikä siksi aina tule toimeen kiltimmän Susan kanssa.

## Hahmoja
***Tommi**, päähenkilö, vilkas ja rohkea poika
***Jaska**, pelokas poika
***Vili ja Lilli**, kaksoset, jotka ovat aika samannäköiset vaikka ovatkin eri sukupuolta keskenään.
***Annukka**, iso tyttö, joka suhtautuu nuorempiinsa ylimielisesti
***Didi**, Tommin äiti
***Osku**, Tommin isä, harrastaa tekniikkaa
***vaari**, Tommin isoisä, ei pidä nykyajan tekniikasta, kertoo sotajuttuja

## Äänirooleissa

### Suomenkieliset ääninäyttelijät
Sarjasta dubattiin vain yksi kokonainen jakso VHS:lle *Ipanat: Jouluseikkailut*, "Jouluseikkailu" (*The Santa Experience*), sekä toisen jakson osio "Salama" (*The Blizzard*). 

## Vastaanotto ja arvostelu
Wizard Magazine listasi vuonna 2008 Ipanat sijalle 34 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 92.

## Lähteet
* Nickelodeon.fi 
* Rugratonline 

### Viitteet
Virginio Rognoni

**Virginio Rognoni** (5. elokuuta 1924 – 20. syyskuuta 2022) oli italialainen kristillisdemokraattipuolueen poliitikko. Hän syntyi Corsicossa, Milanon maakunnassa.

Rognoni toimi maansa sisä- (1978–1983), oikeus- (1986–1987) ja puolustusministerinä (1990–1992). Hän oli korkeimman tuomarineuvoston (*Consiglio Superiore della Magistratura*) varapresidenttinä vielä vuosina 2002–2006. 

## Lähteet
Merv Pregulman

**Mervin ”Merv” Pregulman** (10. lokakuuta 1922 – 29. marraskuuta 2012) oli yhdysvaltalainen amerikkalaisen jalkapallon pelaaja. Hän pelasi Michiganin yliopiston joukkueessa Wolverinesissa vuosina 1941–1943 ja NFL:ssä Green Bay Packersissa (1946), Detroit Lionsissa (1947–1948) ja New York Bulldogsissa (1949). 

Pregulman syntyi Lansingissa, Michiganissa.

Vuonna 1982 College Football Hall of Fameen päässeestä Pregulmanista tuli ammattilaisuransa jälkeen menestyvä liikemies. Hän oli toisen maailmansodan veteraani. 

## Lähteet
Serge Reggiani

**Serge Reggiani** (2. toukokuuta 1922 Reggio Emilia, Italia – 23. heinäkuuta 2004) oli ranskalainen näyttelijä, chanson-laulaja ja taidemaalari. Hän syntyi Reggio nell’Emiliassa, Italiassa, mutta muutti vanhempineen Ranskaan ollessaan kahdeksan vuoden ikäinen.

Reggiani esiintyi muiden muassa elokuvissa *[[Yön portit]]* (1946), *[[Rakastajatar (elokuva)|Rakastajatar]]* (1952) ja *[[Ilmiantaja (vuoden 1962 elokuva)|Ilmiantaja]]* (1962). Lauluillaan hän nousi kuuluisuuteen vasta nelikymppisenä.

Myöhemmällä iällä Reggiani ryhtyi maalaamaan. Hän kuoli Pariisissa sydänkohtaukseen 82-vuotiaana toisen suositun laulajan, Sacha Distelin kuolemaa seuranneena päivänä. Hänet on haudattu Cimetière du Montparnasseen.

## Lähteet

## Aiheesta muualla
*  
* 
*
Vereenigingin rauha

**Vereenigingin sopimus** oli toisen buurisodan päättänyt rauhansopimus, joka solmittiin Britannian sekä Transvaalin ja Oranjen vapaavaltion buurien välillä 31. toukokuuta 1902 Vereenigingissä eteläisessä Transvaalissa. Sopimuksessa buurit suostuivat kuningas Edvard VII:n alamaisiksi ja korvaukseksi saivat valloitetut maansa takaisin ja lisäksi korvauksia sodan aikana tuhotuista maatiloista. Lisäksi buureille turvattiin oikeus käyttää kieltään afrikaansia kouluissa ja oikeuslaitoksessa, ja heille luvattiin itsehallinto mahdollisimman pian.

Transvaal ja Oranjen vapaavaltio saivat sopimuksen lupaaman täyden itsehallinnon jo vuonna 1907. 

## Lähteet
Lucius Calpurnius Piso Caesoninus

**Lucius Calpurnius Piso Caesoninus** oli roomalainen poliitikko. Hän oli Calpurnia Pisoniksen isä ja näin ollen Julius Caesarin appi. Pisolla oli myös poika Lucius Calpurnius Piso. Piso oli Ciceron poliittinen vastustaja.

Caesar meni naimisiin Pison tyttären kanssa vuonna 59 eaa. Seuraavana vuonna Piso valittiin konsuliksi Aulus Gabiniuksen kanssa. Yhdessä kansantribuuni Publius Clodiuksen kanssa konsulit ajoivat Ciceron maanpakoon. Palkkioksi tästä Piso sai konsulikautensa loputtua provinssikseen Macedonian. Piso ryösteli provinssiaan, ja vuonna 55 eaa. hänet kutsuttiin takaisin Roomaan. Cicero piti senaatissa Pisoa vastaan syytöspuheen *[[In Pisonem]]*. Caesarin ylittäessä Rubikonin Piso pysytteli neutraalina. 

Piso oli vuoden 50 eaa. kensori Appius Claudius Pulcherin kanssa.

Caesarin murhan jälkeen Piso vaati, että diktaattorin testamenttia tulisi noudattaa. Aluksi Piso oli Marcus Antoniuksen vastustaja. Mutinan sodan aikana hän osallistui lähetystöön, joka neuvotteli Antoniuksen kanssa. 

Pison uskotaan olleen Papyrusten huvilan omistaja. 

## Lähteet
* Smith, Dictionary of Greek and Roman Biography and Mythology >  v. 3, page 371
Kaarlo Slöör

**Kaarlo (Karl) Aleksanteri Slöör** (18. tammikuuta 1833 Viipuri − 21. syyskuuta 1905 Helsinki) oli suomalainen hovineuvos, runoilija, suomentaja ja Suomen virallisen lehden päätoimittaja. Slöör käytti nimimerkkejä *Santala* ja *Kaarlo Santala*.

Slöörin vanhemmat olivat seppämestari Gustaf Adolf Slöör ja Johanna Sofia Tammelin. Hän pääsi ylioppilaaksi 1851 ja valmistui filosofian maisteriksi 1857. Slöör toimi Pietarin suomalaisen seurakunnan koulujen tarkastajana 1857−1865, Suomen virallisen lehden toimittajana ja päätoimittajana 1865−1905 ja Finlands Allmänna Tidningin päätoimittajana 1900−1905. Slöör oli myös kenraalikuvernöörinkanslian kassanhoitajana 1884−1899.

Slöör sai kansallisen herätyksen jo Viipurin ruotsalaisessa lukiossa opiskellessaan, ylioppilasaikanaan vuonna 1854 hän keräsi runoja Kannakselta ja Inkerissä.

Slöör julkaisi runoja salanimellä Santala, muun muassa *Mansikoita ja mustikoita* -nimisessä kalenterissa 1860, ja suomensi William Shakespearen Macbethin 1864 ja osia Vänrikki Stoolin tarinoista sekä Henrik Ibsenin Nukkekoti-näytelmän. Ensin mainittu oli ensimmäinen Suomessa koskaan tehty Shakespeare-suomennos. Slöör sai Suomalaisen Kirjallisuuden Seuran palkinnon samana vuonna eli 1864.

Slöörin vaimo vuodesta 1863 oli Aina Emilia Ehrnström (s. 1845, k. 1929), heidän tyttärensä Mary Helena Slöör (s. 1868, k. 1947) oli naimisissa Akseli Gallen-Kallelan (s. 1865, k. 1931) kanssa.

## Lähteet
* 
* Suomen kirjailijat -tietokanta 
*  Sivu 696.

### Viitteet
Aapo Lyytinen

**Abraham (Aapo) Lyytinen** (14. marraskuuta 1852 Liminka – 26. maaliskuuta 1893 Helsinki) oli suomalainen runoilija. Hän julkaisi runojaan nimimerkillä *Sampoinen*.

Lyytinen toimi opettajana Kärsämäen kansakoulussa 1884–1886.

## Teokset
* *Kirsikukkaisia: osa 1*, kirjoittanut Sampoinen.  Wennonen, Oulu 1881
* *Nimetön, Sampoiselta*.  J. W. Hissa, Lapua 1888

## Lähteet
* Suomen kirjailijat tietokanta 

### Viitteet
Paulina Gerzon

**Paulina Gerzon** (s. 27. tammikuuta 1995 New York, Yhdysvallat) on yhdysvaltalainen näyttelijä. Hän aloitti näyttelemisen televisiossa 5-vuotiaana.

Gerzon esitti Francesca Spataforea televisiosarjassa *[[Sopranos]]* vuosina 2006–2007. Hän näytteli sitä ennen vuosina 2001–2005 sarjassa *[[All My Children]]* ja 2003–2007 sarjassa *[[Kova laki: Erikoisyksikkö]]* Katie Nicholsonin roolissa. Hän on esiintynyt myös sarjoissa *[[Kova laki]]*, *[[Sinkkuelämää]]*, *[[Asema 62]]* ja *[[Synnytystuskia]]* sekä joissakin elokuvissa.
Erkki West

**Ernst Robert Magnus Winter**, kirjailijanimi **Erkki West** (28. joulukuuta 1857 Hartola – 17. elokuuta 1934 Helsinki), oli suomalainen merikapteeni, joka julkaisi kaksi kirjaa. Winterin vanhemmat olivat Hartolan kappalainen, myöhemmin kirkkoherra Adolf Magnus Winter (1828–1880) ja Julia Malvina Bonsdorf (1836–1926). Perheessä oli yhdeksän lasta. 

Ernst Winter oli merikapteeni ja hän toimi viimeksi Päijänteen luotsipiirin päällikkönä. Hän kirjoitti 1920-luvulla osin omien kokemustensa pohjalta kaksi kirjaa. Ernst Winter oli kirjailija Maila Talvion ja rovasti Hugo Winterin veli. 

## Teokset
*  *Meri ja nainen: seikkailuja Priki Delfinellä puoli vuosisataa sitten*. WSOY 1927
*  *Andein tytär: romaani*. WSOY 1896, WSOY 1929, 2. p. Pilot-kustannus 2008.

## Lähteet
* Suomen kirjailijat tietokanta 

### Viitteet

## Aiheesta muualla
* Erkki Westin teos ''Andein tytär''  Project Gutenbergissä
* Erkki Westin teos ''Andein tytär''  Projekti Lönnrotissa
KLS

**KLS** tai **Kls** voi tarkoittaa ainakin seuraavia:

* Kleine-Levinin syndrooma, KLS, uni-, syömis- ja käytöshäiriöitä aiheuttava oireyhtymä
* Kelso-Longviewin lentoasema, IATA-koodi KLS
* Kiitän Luojaani sinusta, suomalainen gospel-yhtye.
* 
* .
Vereeniging

**Vereeniging** on vuonna 1892 perustettu kaupunki Etelä-Afrikassa Gautengin provinssissa Vaal-joen varrella. Vuonna 1991 kaupungin väkiluku oli 345&nbsp;000. Kaupungin tärkeimmät teollisuustuotteet ovat rauta, teräs, putket ja tiilet. 

Kaupungissa solmittiin vuonna 1902 toisen buurisodan päättänyt Vereenigingin sopimus.

## Lähteet
Finn Tugwell

**Finn Tugwell** (s. 18. maaliskuuta 1976) on tanskalainen pöytätennispelaaja. Tugwellin uran paras saavutus on pronssimitali Ateenan olympialaisista 2004, jolloin hän voitti Michael Mazen kanssa mitalin. 

Joulukuussa 2007 Tugwell oli maailmanrankingissa sijalla 73.
Aku Rautala

**August Ripatti**, käytti kirjailijanimeä **Aku Rautala** () oli suomalainen työläiskirjailija.

Rautala kävi kansakoulun ja Paimion kansanopiston. Hän työskenteli vuosina 1912–1918 konepaja-, rakennus-, saha-, tehdas- ja satamatyöläisenä ja oli vangittuna poliittisista syistä Suomen sisällissodan jälkeen. Vapauduttuaan Rautala toimi Suomen työväenpuolueen toimitsijana Jyväskylässä 1919–1923 sekä WSOY:n palveluksessa ensin varastomiehenä ja myöhemmin 1930–1931 kustannusvirkailijana.

Rautala oli naimisissa kirjailija Iris Uurron kanssa, heidän poikansa oli kirjailija Aku-Kimmo Ripatti. Rautala kuoli jäätyään raitiovaunun alle Helsingissä. Rautala oli yrittänyt hypätä Hakaniementorilla Hämeentie 2:n kohdalla liikkeellä olleen raitiovaunun perävaunun etusillalle mutta epäonnistui ja joutui perävaunun alle, jolloin häneltä katkesi toinen jalka, kylkiluita ja lonkkaluu. Rautala kuoli tunnin kuluttua tajuihinsa tulematta sairaalassa.
__NOTOC__
## Teoksia
* *Hehkuvan raudan miehiä*, novelleja.  WSOY 1930
* *Kädettömien taistelu*, romaani.  WSOY 1930
* *Markku Pulier eli Kanonisoimaton pyhimys : elämäkertaromaani, kirjoittanut Aku Rautala ; toimittanut ja esittelyn kirjoittanut kirjastoneuvos E. J. Ellilä*.   Pertunmaan kunta ja Pertunmaan seurakunta 1975
* *Suuri uni*, runokokoelma.  Ei julkaistu, löytyi jälkeenjääneissä papereissa.

## Lähteet
* Suomen kirjailijat tietokanta 
* Päijäthämäläisiä kirjailijoita 
* Hartolan tunnetut kirjailijat 

### Viitteet

## Aiheesta muualla

* Vapaasti ladattavia August Ripatin (Aku Rautalan) e-kirjoja Projekti Lönnrotilta
Mimesis

**Mimesis** ( 'jäljittely') on keskeinen taiteen teorian käsite. Sillä tarkoitetaan luonnon tai todellisuuden jäljittelyä ja esittämistä taiteen keinoin.

Platon ja Aristoteles kutsuivat mimesistä luonnon jäljittelyksi. Platonin mukaan kaikki taideteokset ovat imitointia, teokset heijastavat niiden taustalla olevia todellisia ideoita. Kaikki, minkä ihmiset näkevät, on vain etäistä heijastumaa ihanteellisista muodoista ja ajatuksista. Tällä perusteella taiteilijat ovat Platonin mielestä vain jäljitelmien jäljittelijöitä. Aristoteles puolestaan tähdensi tragedian analyysissään, että taide jäljittelee ihmisten toimintaa. Aristoteles myös katsoi, että taideteos ei kopioi todellisuutta, vaan on jotain sellaista, mitä ei ole ollut aiemmin olemassa. Taideteos on kuin eliö, jossa kaikki on kohdallaan loogisessa järjestyksessä.

Narratologiassa mimesis tarkoittaa näyttämistä kertomisen vastakohtana. Mimesis merkitsee kertojan poissaoloa tai vähäistä läsnäoloa.

## Katso myös
*Meemi

## Lähteet
* Hosiaisluoma, Yrjö: Kirjallisuuden sanakirja. WSOY. Helsinki 2003. .

## Kirjallisuutta
* 
*
Yhdystie 8540

**Yhdystie 8540** on Suomen tieverkon osuus Pudasjärven Kipinän kylästä Oulun Pahkalan kaupunginosan halki Yli-Iihin. Tien pituus on 39 kilometriä. Kunnanrajalle asti tien nimi on Yli-Iintie, Oulun rajalla tie muuttuu Pahkalantieksi.

Tien varrella sijaitsee tunnettu Kierikkikeskus.

Ympäristöministeriö on kaavaillut tietä seututieksi, ja ehdottanut sitä yhdistettäväksi mahdollisesti Iin ja Yli-Iin väliseen seututiehen 851.

## Lähteet
Andøya

**Andøya** on pohjoisin saari Vesterålenin saaristossa, Nordlandin läänissä Norjassa. Saari kuuluu Andøyn kuntaan. Sen pinta-ala on 488 neliökilometriä, joten se on Norjan kymmenenneksi suurin saari.

Saarella sijaitsee 1962 perustettu luotainrakettien laukaisukeskus Andøyan rakettikoealue.

## Lähteet
DigitalGlobe

**DigitalGlobe** oli yhdysvaltalainen satelliittikaukokartoituskuvien myyjä. Sen toimipaikka oli Longmontissa Coloradossa. Yhtiössä oli vuonna 2006 kaikkiaan 350 työntekijää. MacDonald, Dettwiler and Associates (MDA) osti DigitalGloben vuonna 2017 ja uuden yhdistyneen yhtiön nimeksi tuli Maxar Technologies.

Yhtiö perustettiin vuonna 1992 *Earth Imaging and Information Company* -nimisenä. Sen alkua tuki Land Remote Sensing Policy Act -laki, joka pyrki kaukokartoituskuva-aineistojen kaupallistamiseen.

QuickBird 2-kaukokartoitussatelliitti alkoi 18. lokakuuta 2001 kerätä uutta valokuva-aineistoa. Google Earth käyttää DigitalGloben materiaalia. Yhdysvaltojen terrorisminvastainen sota johti vuodesta 2002 alkaen siihen, että DigitalGloben kaltaisten yritysten saamat Yhdysvaltain liittovaltion laitosten tekemät kuvatilaukset kasvoivat rajusti.

## Yhtiön satelliitit

### Early Bird 1
Early Bird 1 kuului yhtiön edeltäjäyhtiölle, Earth Watch Inc.'lle. Se laukaistiin avaruuteen 24. joulukuuta 1997 Venäjältä Svobodnyn kosmodromilta Start-1-raketilla. Satelliitissa on kolmen metrin resoluution omaava pankromaattinen kamera ja multispektraalinen kamera, jonka resoluutio oli 15 metriä.

### QuickBird
QuickBird laukaistiin 18. lokakuuta 2001 ja on ollut pitkään DigitalGloben pääkamera avaruudessa. Sen rakensivat Ball Aerospace (kamera) ja Orbital Sciences Corporation (satelliitti). Se laukaistiin Yhdysvalloista Delta II -raketilla. Se lentää 450&nbsp;km:n korkeudella aurinkosynkroonisella radalla. Se korvasi toimintansa lopettaneen QuickBird-1-satelliitin. Sen pankromaattisen kameran resoluutio on 60&nbsp;cm ja multispektraalisen kameran resoluutio on 2,4 metriä.

### WorldView-1
Ball Aerospace rakensi WorldView-1:n. Satelliitti laukaistiin 18. syyskuuta 2007 Vandenberg Air Force Base -tukikohdasta Delta II -kantoraketilla. Yhdysvaltain sotilastiedusteluun liittyvä National Geospatial-Intelligence Agency on kuvamateriaalin pääasiallinen ostaja. Satelliitin pankromaattisen kameran resoluutio on 50&nbsp;cm.

### WorldView-2
Ball Aerospace rakensi myös WorldView-2-satelliitin, joka laukaistiin 9. lokakuuta 2009. Boeing laukaisi satelliitin avaruuteen. Pankromaattisen kameran resoluutio on 46&nbsp;cm ja monivärikameran resoluutio on 1,84 m.

### WorldView-3
Yhtiö tilasi elokuun lopussa 2010 hintaan 307 miljoonan dollaria Ball Aerospace- ja ITT Industries -yhtiöiltä WorldView-3-satelliitin. Se laukaistiin vuoden 2014 puolivälissä.

## Lähteet

## Aiheesta muualla
* DigitalGlobe
Kianna Underwood

**Kianna Underwood** (28. marraskuuta 1992 New York, Yhdysvallat – 16. tammikuuta 2026 New York, Yhdysvallat) oli yhdysvaltalainen näyttelijä. Underwood aloitti näyttelemisen seitsemänvuotiaana vuonna 1999. Hän esiintyi muun muassa Mike Tollin ja Brian Robbinsin luomassa *All That* -sketsisarjassa vuosina 2004–2005. Hän kuoli vuonna 2026 jäätyään auton alle New Yorkissa.

## Lähteet

## Aiheesta muualla
*
Tugela

**Tugela** eli **Thukela** on Etelä-Afrikan KwaZulu-Natalin provinssin suurin joki. Se saa alkunsa Mont-aux-Sourcesin ylängöltä ja kuljettuaan 502 kilometrin matkan laskee Intian valtamereen. Tugela-joella käytiin useita merkittäviä taisteluita toisessa buurisodassa. Historiallisesti joki oli Zulumaan eteläinen rajajoki.

## Lähteet

## Aiheesta muualla
Jean-Pierre Dumont

**Jean-Pierre ”J. P.” Dumont** (s. 1. huhtikuuta 1978 Montréal, Kanada) on kanadalainen entinen jääkiekkoilija, joka pelasi viimeksi SC Bernin joukkueessa Sveitsin pääsarjassa.

## Amatööriura
Dumont pelasi neljä kautta Val-d'Or Foreursissa QMJHL-junioriliigassa, yhdessä Roberto Luongon, Francis Lessardin, Steve Béginin ja Jean-Luc Grand-Pierren kanssa, joista myös tuli NHL-kiekkoilijoita.

## Ammattilaisura
New York Islanders varasi Dumontin NHL:ään kolmantena . Hänen NHL-uransa alkoi kuitenkin Chicago Blackhawksin riveissä vuonna 1998. Keväällä 2000 hänet siirrettiin Buffalo Sabresiin.

Elokuussa 2006 Dumont allekirjoitti kahden vuoden sopimuksen Nashville Predatorsin kanssa ja helmikuussa 2008 hän jatkoi sopimusta vielä kahdella vuodella. Lokakuussa 2011 hän siirtyi Sveitsin pääsarjan SC Berniin, jossa hän oli pelannut jo NHL:n työsulkukaudella .

## Tilastot

## Lähteet
*

### Viitteet
Vodek Sadalski

**Włodzimierz ”Vodek” Sadalski** (s. 29. elokuuta 1949) on Puolan liiton koulutus- ja urheilujohtaja sekä entinen lentopallovalmentaja ja pelaaja, joka valmensi kaudella 2008 Savonlinnan East Volleyta lentopallon 1-sarjassa. Pelaajaurallaan Sadalski pelasi passarina voittaen olympiakultaa Montrealin olympialaisissa vuonna 1976 ja maailmanmestaruuden 1974 Meksikossa. Häntä pidetään yhtenä Puolan kaikkien aikojen parhaista passareista.

## Valmennusura

Pelaajauransa jälkeen Sadalski suuntasi Suomeen pelaamaan mestaruussarjaan Kokkolan Tiikereissä syksyllä 1979, seuraavalla kaudella 1980-81 Sadalski ryhtyi Kokkolan Tiikereiden pelaajavalmentajaksi, jona hän toimi myös kaksi seuraavaa kautta. Tiikereiden pudottua mestaruussarjasta hän ryhtyi valmentamaan kakkossarjaan Ylivieskan Kuulaa. Ylivieskasta hänet hankittiin mittavien neuvotteluiden jälkeen Seinäjoen Maila-Jussien riveihin 1-sarjaan valmentamaan. Maila-Jussit nousi Sadalskin opeilla SM-sarjaan heti ensimmäisellä kaudella. Hän hyödynsi joukkueen harjoituksissa etenkin kotimaataan Puolaa, missä joukkue leireili erittäin paljon ja pelasi sikäläisiä huippujoukkueita vastaan. Kaudella 1985 Maila-Jussit otti Suomen Cupin voiton, jonka jälkeen se eteni kaksi kertaa peräkkäin Suomen mestaruuteen kausilla 1986 ja 1987. Tämän jälkeen Maila-Jusseilla koittivat laihemmat vuodet loukkaantumisten ja pelaajapulan takia, ja myös Sadalski oli lähtemässä Seinäjoelta. Hän toimi viimeisinä vuosinaan Seinäjoen Lyseon lentopallo-opettajana. Tämän jälkeen Wlodzimierz Sadalski toimi Suomen miesten maajoukkueen päävalmentajana vuosina 1987–1992.

Sadalski on valmentanut urallaan myös muun muassa Kokkolan Tiikereitä, Salon Piivolleyta, Raision Loimua ja monia muita seuroja Suomessa. Savonlinnan East Volleyta hän on valmentanut vuosina 2001–2003 sekä kaudesta 2005 lähtien.

## Muuta
Sadalski oli äärimmäisen vaativa valmentaja. Ei ollut harvinaista, että pelaaja lähti harjoituksista kotiin ennen muita miettimään treenien tarkoitusperiä.

## Lähteet